title: "World Wide Web"
text: "At World Wide Web [] () ( f\u00f6r \u201eweltwidj n\u00e4\u00e4t\u201c, kurt n\u00e4\u00e4t, w\u00e4\u00e4b, WWW of uk W3) as en ferbinjang faan elektroonisk hypertext-dokumenten uun't internet. Jo wurd m\u00e4 HTML, en hypertext-spriak beskrewen an m\u00e4 hyperlinks onernen\u00f6\u00f6der ferb\u00fcnjen. Det protokol uun't internet f\u00f6r't technisk auerdreegen faan a dokumenten het HTTP of HTTPS.\n\nW\u00e4\u00e4bsteeden \u00fcs t.b. frr.wikipedia.org hual normoolerwiis flook w\u00e4\u00e4bsidjen. Diar as ei bluas tekst \u00fc\u00fcb tu sen, man diar k\u00f6n uk bilen, tuundatein of wiideos ufrepen wurd.\n\nDi britisk informaatiker Tim Berners-Lee h\u00e4\u00e4 det WWW-projekt di 6. August 1991 uun't leewent repen. Di iarst browser, am WWW-sidjen tu loosin wiar \u201eNexus\u201c, an k\u00fcd bluas tekst uunwise. 1993 kaam di browser \u201eMosaic\u201d (Netscape), an diarm\u00e4 begand det WWW tu waaksen.\n\nGr\u00fcnjlaagen \nAt WWW br\u00fckt trii gr\u00fcnjlaagen, am tu werkin:\n HTTP, det internetprotokol.  Diarm\u00e4 koon di browser dooten faan en w\u00e4\u00e4bserver ufrep.\n HTML, det hypertext-spriak. Diarm\u00e4 woort det dokument beskrewen.\n URL of URI, det internet-adres. Diarm\u00e4 woort det w\u00e4\u00e4bsteed of uk det w\u00e4\u00e4bsidj iand\u00fc\u00fcdag f\u00e4\u00e4stlaanj.\n\nLeeder kaam diar muar standards tu:\n CSS (Cascading Style Sheets). Jo lei f\u00e4\u00e4st, h\u00fc en dokument uunwiset woort.\n HTTPS, en widjerfeerang faan HTTP. Diarm\u00e4 k\u00f6n w\u00e4\u00e4bsidjen seekert wurd.\n DOM (Document Object Model). Det as en ferbinjang (interface) tu \u00f6\u00f6der programen of spriaken, diar uun en w\u00e4\u00e4bsidj iinb\u00fcnjen san.\n\nLuke uk diar \n\n World Wide Web Consortium\n Tim Berners-Lee\n\nInternet"